Diari Oficial de la Generalitat Valenciana


Sumari del DOGV 10175, del 11-02-2025 (2025/2081)

RESOLUCIÓ de 3 de febrer de 2025, per la qual s'incorporen nous municipis afectats en la relació annexada al Decret 196/2024, de 23 de desembre, del Consell, d'aprovació de les bases reguladores i del procediment de concessió directa d'ajudes urgents als municipis de la província de Castelló afectats pels danys produïts per les pluges torrencials esdevingudes entre el 28 d'octubre i el 6 de novembre de 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10766

Data del DOGV
:   11-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/2081

CVE
:   USIV-H-6442-3325

Data del document
:   03-02-2025

Organisme emissor
:   Conselleria d'Emergències i Interior

Tipus de document
:   Resolució

Anàlisi jurídica

 Descriptors 

:   * ajuda pública
    * infraestructura urbana
    * suport econòmic
    * desastre natural
    * inundació

El dia 28 d'octubre de 2024, la Comunitat Valenciana es va vore afectada per una depressió aïllada en nivells alts (d'ara en avant, DANA) que va comportar un temporal de pluges d'una intensitat, extensió i abast inusitats, amb registres de precipitació acumulada que van superar àmpliament els 400 litres per metre quadrat en 24 hores en moltes localitats, així com fortíssims vents, que van ocasionar importants danys a béns i infraestructures en molts municipis de la província de Castelló, l'impacte del qual requerix impulsar les ajudes necessàries que permeten pal·liar els danys patits.

És per això que cal abordar de manera immediata les actuacions necessàries per a aconseguir, al més prompte possible, la recuperació de les zones de la Comunitat Valenciana que s'hi han vist afectades. Per consegüent, es va publicar en el DOGV núm. 10290, de 30 de desembre de 2024, el Decret 196/2024, de 23 de desembre, del Consell, d'aprovació de les bases reguladores i del procediment de concessió directa d'ajudes urgents als municipis de la província de Castelló, afectats pels danys produïts per les pluges torrencials esdevingudes entre el 28 d'octubre i el 6 de novembre de 2024, que, en el seu annex, va incloure una relació dels municipis afectats per les pluges torrencials, si bé, en l'apartat segon, a propòsit dels beneficiaris, va establir que esta relació podia modificar-se per una resolució de la Conselleria d'Emergències i Interior, a proposta de la direcció de l'Agència Valenciana de Seguretat i Resposta a les Emergències, que s'hauria de publicar en el *Diari Oficial de la Generalitat Valenciana*.

En virtut d'això, després de les comunicacions rebudes per la Diputació de Castelló i l'anàlisi de les afectacions produïdes, es va publicar en el DOGV núm. 10294, de 24 de gener de 2025, la Resolució de la Conselleria d'Emergències i Interior, de 21 de gener de 2025, per la qual es modifica la relació de municipis annexada en el Decret 196/2024, de 23 de desembre, del Consell, d'aprovació de les bases reguladores i del procediment de concessió directa d'ajudes urgents als municipis de la província de Castelló, afectats pels danys produïts per les pluges torrencials esdevingudes entre el 28 d'octubre i el 6 de novembre de 2024, que, al seu torn, va ser corregida mitjançant una resolució publicada en el DOGV núm. 10651, de 27 de gener de 2025, per haver-s'hi detectat diversos errors, en què s'hi van addicionar els municipis d'Artana, Benlloc, Castillo de Villamalefa, Figueroles, Forcall, les Useres, Llucena, Traiguera i Olocau del Rey, perquè també resultaren afectats per les pluges torrencials.

Amb posterioritat, s'ha rebut una nova comunicació de la Diputació de Castelló, en què, després d'analitzar les peticions realitzades per diferents ajuntaments de la província i de concretar els danys produïts pel temporal, s'insta a la inclusió dels municipis d'Argelita i Culla en l'annex de municipis afectats, perquè puguen ser beneficiaris de les ajudes contingudes en l'esmentat Decret 196/2024.

En conseqüència, és necessari modificar l’annex esmentat ampliant el nombre de municipis, de manera que hi queden incorporats els municipis d'Argelita i Culla, perquè també van resultar afectats per les pluges torrencials esdevingudes entre el 28 d'octubre i el 6 de novembre de 2024.

Per tot això, a proposta de la persona titular de la Direcció de l'Agència Valenciana de Seguretat i Resposta a les Emergències, de data 30 de gener de 2025, i en compliment de l'habilitació continguda en l'apartat segon, en concordança amb l'apartat nové, del Decret 196/2024, de 23 de desembre, del Consell, d'aprovació de les bases reguladores i del procediment de concessió directa d'ajudes urgents als municipis de la província de Castelló, afectats pels danys produïts per les pluges torrencials esdevingudes entre el 28 d'octubre i el 6 de novembre de 2024,

RESOLC

*Primer*

Ampliar l'annex de municipis contingut en el Decret 196/2024, de 23 de desembre, del Consell, d'aprovació de les bases reguladores i del procediment de concessió directa d'ajudes urgents als municipis de la província de Castelló, afectats pels danys produïts per les pluges torrencials esdevingudes entre el 28 d'octubre i el 6 de novembre de 2024, de manera que s'hi incloguen, a més dels inicialment registrats i els afegits per la Resolució de la Conselleria d'Emergències i Interior de 21 de gener de 2025, els municipis d'Argelita i Culla. En conseqüència, la totalitat de municipis afectats s'inclouen en la relació de l'annex que s'adjunta a esta resolució.

*Segon*

Publicar esta resolució en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar potestativament un recurs de reposició davant el mateix òrgan que l'ha dictada en el termini d'un mes, a comptar l'endemà de la publicació, de conformitat amb el que es disposa en la Llei 39/2015, d'1 d'octubre, del procediment administratiu comú, o bé podrà interposar-s'hi directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s'hi puga interposar qualsevol altre tipus de recurs o reclamació que millor convinga al seu interés.

València, 3 de febrer de 2025

Juan Carlos Valderrama Zurian

Conseller d'Emergències i Interior

ANNEX

*Relació de municipis de la província de Castelló afectats per les pluges torrencials*

*que es va produir**entre el 28 d'octubre i el 6 de novembre de 2024*

Albocàsser

Alcalà de Xivert

Alfondeguilla

Algimia de Almonacid

Altura

Arañuel

Argelita

Artana

Atzeneta del Maestrat

Ayódar

Bellestar, el

Bejís

Benassal

Benicarló

Benlloc

Borriol

Cabanes

Càlig

Canet lo Roig

Castillo de Villamalefa

Catí

Cervera del Maestre

Cinctorres

Cirat

Coves de Vinromà, les

Culla

Espadilla

Fanzara

Figueroles

Forcall

Fuente la Reina

Fuentes de Ayódar

Gaibiel

Higueras

Jana, la

Llucena

Montán

Montanejos

Morella

Olocau del Rey

Orpesa

Peníscola

Pina de Montalgrao

Pobla de Benifassà, la

Pobla Tornesa, la

Rossell

Salzadella, la

San Rafael del Río

Sant Jordi

Sant Mateu

Santa Magdalena de Pulpis

Serratella, la

Sierra Engarcerán

Teresa

Tírig

Toga

Torralba del Pinar

Torre d'en Besora, la

Torre d'en Doménec, la

Torreblanca

Torrechiva

Traiguera

Useres, les

Vall d'Alba

Vall de Almonacid

Vallibona

Vilar de Canes

Vilafranca

Villanueva de Viver

Vinaròs

Xert